Vilnius, 2022 m. gegužės 13 d.

**Atgaivinantys burbuliukai: keturi kokteilių receptai lietuvių meilės dienai paminėti**

**Lietuvių įsimylėjėliai gali džiaugtis, kadangi meilės garbei mūsų šalyje yra švenčiama ne viena, bet dvi šventės. Vasario mėnesį minime aistringąją Valentino dieną, o šiandien, gegužės 13 d. švenčiame lietuvių meilės deivės Mildos šventę. Šia proga prekybos tinklas „Lidl“ siūlo kelti taures į viršų ir atsigaivinti gurkšnojant nealkoholinius kokteilius – gegužės 13 d. minima ir pasaulinė kokteilių diena.**

Tiesa, tam, kad galėtumėte pasimėgauti gaiviais kokteilių burbuliukais, eiti į barą ar kavinę neprireiks. „Lidl“ kviečia apsilankyti artimiausioje prekybos tinklo parduotuvėje, mat čia galite įsigyti visų kokteiliams gaminti reikiamų ingredientų – nuo šviežių ir šaldytų vaisių, iki įvairiausių gėrimų ir ledo kubelių. O meilės deivės Mildos šventei praėjus, net keturiais skirtingais kokteiliais bus galima mėgautis ir visą vasarą.

**Braškių Daiquiri, be alkoholio (4 porcijos)**

Jums reikės: 340 g šaldytų braškių, 60 ml medaus (galite naudoti ir cukraus sirupą), 2 žaliųjų citrinų, 250 ml toniko arba limonado, pusė puodelio vandens, ledo kubelių.

Kokteilio gaminimo eiga: į virtuvinį maišytuvą suberkite šaldytas braškes, supilkite sirupą arba medų, toniką arba limonadą, išspauskite ir supilkite kelis šaukštus žaliųjų citrinų sulčių – viską plakite tol, kol mišinys savo tekstūra primins tirštą košę. Tuomet po truputį pilkite vandenį ir vėl plakite, kokteilis turi būti jūsų mėgstamos konsistencijos. Kokteilį supilkite į plačias taures ir papuoškite braškėmis bei žaliųjų citrinų griežinėliais.

**Piña Coladas, be alkoholio (3-4 kokteiliai)**

Jums reikės: 2 stiklinių apelsinų sulčių, 4 stiklinių ledukų, maždaug 170 ml kokosų kremo, kokteilinių vyšnių ir ananasų riekelių papuošimui.

Kokteilio gaminimo eiga: apelsinų sultis ir kokosų kremą supilkite į virtuvinį maišytuve, įdėkite ledo ir plakite tol, kol kokteilio tekstūra taps vientisa. Gautą kokteilį supilkite į paruoštas stiklines ir papuoškite kokteilinėmis vyšniomis bei ananasų riekelėmis.

**Spritz, be alkoholio (4 kokteiliai)**

Jums reikės: 500 ml apelsinų sulčių, 350 ml limonado arba toniko, ledo kubelių, apelsinų griežinėlių papuošimui.

Kokteilio gaminimo eiga: pasiruoškite keturias dideles vynui skirtas taures, pripildykite jas ledo – į kiekvieną įdėkite po 4-5 ledo kubelius. Gėrimams supilti galite naudoti matavimui skirtus indelius arba laikytis tokio gėrimų santykio – dvi dalys apelsinų sulčių ir dvi dalys limonado arba toniko vienai kokteilio porcijai. Tuomet viską gerai išmaišykite bei taures papuoškite apelsinų griežinėliais arba žievelėmis.

**Mojitos, be alkoholio (2 kokteiliai)**

Jums reikės: 350 ml mineralinio vandens arba limonado, 2 žaliųjų citrinų, 50 g medaus (galite naudoti ir cukraus sirupą), didelio gniužulo šviežių mėtos lapelių kokteiliui ir jo papuošimui.

Kokteilio gaminimo eiga: žaliąsias citrinas supjaustykite skiltelėmis, dvi skilteles atidėkite į šalį, kadangi jas naudosime kokteilių serviravimui, kitas skilteles padalinkite į dvi lygias dalis ir sudėkite vienodas stiklines. Į stiklines taip pat supilkite medų arba sirupą ir sutrinkite, kad išsiskirtų sultys. Tuomet suplėšykite ir į stiklines sudėkite mėtos lapelius, vėl sutrinkite. Į stiklines supilkite mineralinį vandenį arba limonadą ir įdėkite kelis ledukus, gerai išmaišykite.

**Daugiau informacijos:**

Dovilė Ibianskaitė

Korporatyvinių reikalų ir komunikacijos departamentas

UAB „Lidl Lietuva“

Tel. +370 66 560 568

dovile.ibianskaite@lidl.lt